

**HÅNDBALLGRUPPA**

**ÅRSMELDING**

**2018**

13 februar 2019



**HÅNDBALLGRUPPA**

**Organisasjon**

Styret 2018:

Leder Cecilie Richardsen

Nestleder Silvia K. Johansen

Sportslig leder Tove Moen

Kasserer. Eivind Steinsvik

Styremedlem Anita S Olsen

Styremedlem Nils A Michalsen (til 21.08.18)

Sekretær Gunn Marit Henriksen (til 21.08.18)

vara Inge Richardsen og Ivar Solvang

valgkomite Ivar Solvang og Kjell Ivar Henriksen

Foreldrerepresentant**:** Anna K. Henriksen og Marion Strand

**På årsmøtet 13.2.2019 er følgende medlemmer av Styret på valg**:

Nestleder 2 år

Sportslig leder 2 år

Sekretær 2 år

Styremedlem 1 år

Styremedlem 1 år

Vara 2 år

Vara 1 år

Valgkomite

## Styrets arbeid

Det har vært gjennomført 10 styremøter i løpet av 2018. Noen saker har krevd hurtige avgjørelser og er blitt tatt opp til drøfting på FB-gruppa, messenger og telefon.

Medlemmer i Styret har vært til stede på møter rundt lagene, trenermøter, sonemøter, styremøter i Hovedlaget, Idrettsråds-møter og årsmøter.

Vi har jevnlig kontakt med klubbrådgiver Eirik Engelsen og Region Nord, og har god dialog med Troms idrettskrets. Sportslig leder deltok som en av Troms representanter på regionstinget i mai 2018.

**Dommersituasjon**

Denne sesongen har vi hatt 6 faste dommere i aksjon: Kristoffer Gundersen, Benjamin Solvang, Emil P Winther, Cecilie Høgstad, Sophie Mathiassen og dommeransvarlig Ørjan Henriksen. Ørjan er nå deltidsansatt i Region Nord som dommeroppsett-medarbeider. Han har da ansvaret for å sette opp dommere til alle 14 og 16 års kamper i 7 haller i Troms Fylke. Han har dommertrinn 1, og holder på med å ta dommertrinn 2. Ørjan planlegger ett nytt Dommer 1 kurs for Skjervøy og Nordreisa på vårparten 2019.

**Trenere**

SIK Håndball hadde pr 31.12.18 12 trenere fordelt på 9 lag/aldersgrupper: Stig Håkon Ballovarre, Vegar Ballovarre, Hege Ballovarre, Grethe Marie Olsen, Sunniva Skallebø Hætta, Solveig Mathiassen, Eivind Steinsvik, Lene Hoel, Ingvild Pedersen, Ivar Solvang, Tove Moen og Torunn Adolfsen.

I 2018 gjennomførte vi en trenerdag på vårparten, og trenermøte på høst. Her evaluerte vi og planla sesong, samt hadde diskusjoner rundt forskjellige temaer.

Trenerkurs 1 del 2 ble gjennomført på Skjervøy 7-9 september 2018. Erik Engelsen var instruktør, og vi hadde fullt kurs med kursdeltakere fra Skjervøy, Nordreisa og Alta.

**Sportslig**

Håndballgruppa har sitt seriespill fra oktober og ut mars. Dermed blir den sportslig del å omfatte slutten på sesong 2017/2018 og halve sesongen 2018/2019.

I sesongen 2017/2018 hadde vi fire serielag i 12 og 14 årsklassene, i tillegg til miniturneringer for 10 åringene. Vi spiller i Troms serien som medfører reiseavstander Harstad/Ankenes, midt Troms og Tromsø. Serien avvikles ved at vi spillere flere kamper pr helg, og samler lagene til slike spillehelger. På reisene benytter vi buss.

Vi deltok i tillegg på Altaturneringa i februar. I mai deltok G 14 i Kolbotn cup.

Høsten 2018 startet vi opp med treninger for ny sesong. Også denne sesong har vi hatt fire lag i seriespill J/G 12 og 14. I tillegg har 10 åringene fått en egen miniserie. Vi gjennomførte en turneringshelg i samarbeid med Nordreisa, der G10 lagene spilte i Nordreisa, og J10-lagene spilte på Skjervøy.

Spillerstallen fra 10 år og opp har vært stabil med økning i antall spillere på jenter 10 og gutter 12.Vi har merket nedgang i antall barn i alderen 6-8 år. Disse årskullene ble slått sammen. I 14 års klassene er spillerstallen også liten slik at vi er avhengig i at alle spillerne er med for å kunne stå i seriespill.

De eldste lagene har hatt tre treninger i uka, hvorav en styrkeøkt. De aller yngste har hatt en dag pr uke. Vi har tilrettelagt slik at de yngste kan delta på flere aktiviteter om ønskelig. Sportslig er vi med å hevde oss mot lag både i seriespill og på turneringer der vi møter lag utenom serien.

Vi avslutter sesongen 2018/2019 med et godt sportslig resultat. Skjervøy IK viser at de er fullt på høyde med de øvrige klubbene i regionen.

**Foreldrerepresentantens arbeid** har bestått i å sette opp og poste ut dugnadslister, handle inn til, og administrere sportskafeen mandager, torsdager, under hjemme-kamper, J10-turnering og Nissecup.

**Avslutning og oppsummering**

SIK Håndball har pr 31.12.18 126 aktive unger, ungdommer og voksne. Vi fortsetter vår jobb med å inkludere flyktninger og deres foreldre, og har veldig godt samarbeid med Flyktningetjenesten på Skjervøy.

Styret retter en stor takk til alle våre flotte trenere i klubben: Dere er selve drivhjulet i SIK Håndball! Vi er utrolig stolte over den jobben, og innsatsen dere gjør!

Vi takker også foreldrerepresentantene og alle foreldrene som har bidratt med dugnad, som reiseledere og frivillige; totalt er det lagt ned utrolig mange dugnadstimer i løpet av sesongen. Vårt felles mål er å lage ett trygt, godt og inkluderende fritidstilbud til barn og unge på Skjervøy, og det føler vi at vi lykkes med.

**Håndball er gøy!**

Styret 5.2.2019